钦定古今图书集成/理学汇编/学行典/第228卷 > 《邹近仁寻母跋》明·杨文元
## 钦定古今图书集成/理学汇编/学行典/第228卷 > 《邹近仁寻母跋》明·杨文元

邹鲁卿三岁而所生母去，越四十五年，闲关访问，始
得于去乡千里之外，流涕再拜，子母至情，不胜念念。
欲迎以归而母安彼室；欲往以居而力不能若。已焉
又不安。来问予，予曰：“《礼》，为人后者为出母无服。”丧者
不祭，何也？重祖考故也。鲁卿可以少安矣。时节往省，
不犹愈前日乎？天下惟其义而已矣。